SEATilla on tällä hetkellä tarjolla kaksi erilaista sähköautotyyppiä. Ohesta näet lisätietoja, jotta voit valita sinulle parhaiten sopivan.
eTSI (MHEV-kevythybridi) käyttää toista akkua, sähkögeneraattoria ja jarrutusenergian talteenottoa luomaan sähköä ja avustamaan bensiinimoottoria. Vaikka kevythybridit eivät pysty toimimaan pelkästään sähköllä (kuten e-HYBRID tai täyssähköauto), ne kykenevät vähentämään polttoaineen kulutusta ja tukemaan moottorin vääntöä. Kevythybridin käyttövoima on bensiini, joten niiden ajomatka on sama, tai jopa pidempi, kuin muiden bensiinikäyttöisten ajoneuvojen.
e-HYBRID (PHEV-lataushybridi) yhdistää polttomoottoriauton ja täyssähköauton ominaisuudet. Ladattavalla e-HYBRIDillä voi ajaa pelkästään sähköllä ja täyteen ladattuna sähköinen toimintamatka on jopa 60 km. Ajoneuvo voi toimia myös hybriditilassa, jolloin ajetaan bensiinimoottorilla sähkömoottoriavusteisesti.
Lyhyemmillä matkoilla tai vaikka päivittäisillä työmatkoilla voit valita ajoprofiilin, jonka avulla lataushybridiä voi käyttää kuin täyssähköautoa.
Ladattavan hybridin käyttö vähentää polttoaineen kulutusta ja tuo rahallista säästöä. SEATin e-HYBRID-mallit myös ottavat jarrutusenergiaa talteen, mikä puolestaan auttaa pidentämään latauksen kestoa. Toisin kuin täyssähköautot, lataushybridi voi palata tavalliseen hybriditilaan heti kun sähköinen toimintamatka on käytetty loppuun. Sen ansiosta voit ajaa huoletta pidempiäkin matkoja.
Täyssähköautoissa (BEV) ei ole ollenkaan bensiinimoottoria, joten ne ovat siis täysin sähköisiä koko ajan. Täyssähköautot mahdollistavat satojen kilometrien toimintamatkan yhdellä latauksella (esimerkiksi aiemmin myynnissä olleen Mii electric -mallin yhdistetty toimintamatka on 260 km, kaupungissa 360 km), joten kun ajatellaan, että EU:ssa kuljettajien keskimääräinen päivämatka on n. 60 km, Täyssähköautoa ei välttämättä tarvitse ladata päivittäin. Täyssähköauton lataaminen tapahtuu kotona normaalista pistorasiasta tai kiinteästä seinään asennettavasta kotilatauslaitteesta. Latauslaitteen tyypistä riippuen akun täyteen lataus voi kestää 50 minuutista 6–7 tuntiin. Täyssähköautot ovat täysin CO2-päästöttömiä, mikä tarkoittaa sitä, että voit ajaa mahdollisimman ympäristöystävällisesti.
Tällä hetkellä SEATilla ei ole valikoimissa täyssähkömallia, mutta voit tutustua esimerkiksi CUPRAn täyssähköiseen Born-malliin.